Nüüd jääb üle veel testida ID-kaardi lugejaid, mis tellijal olemas on. Kui ükski neist ei sobi, siis peame paigaldamise päevaks tooma ise mõne sobiva lugeja. Erilist huvi pakub mulle lugejatest üks ID-kaardist vaid pisut suurem ja paksem lugeja. Parimal juhul saaks selle paigaldada seina sisse nii, et see ei hakka silma ning on samas kaitstud ka vihma ja lume eest. Et tegemist on mingi vanema mudeliga, siis kujuneb katsetamine  parajaks peavaluks. Küll ei sobi ühed ja siis teised draiverid. Restarte tuleb teha päris palju. Lõpuks hakkab lugeja siiski kenasti tööle ning testid meie tarkvaraga näitavad, et kõik toimib ladusalt. Seega on nüüd kõik ettevalmistused tehtud.